331 Sal

Consulit Marcus euangelista capitulo 9[:49] sic, *Habete in vobis sal*. Sal materiale sterilitatem in terra causat, carnem a corrupcione preseruat, in cibis augmentat saporem, in uulneribus sedat timorem.

Sic sal spirituale, id est, sapiencia, causat in terra carnis nostre sterilitatem per contemptum mundanorum. Carnem nostram a corrupcione preseruat per mortificacionem carnalium desidiorum. Cibos condit et saporat per ostentacionem desideriorum. Timorem superbie sedat per humilitatem et consideracionem propriorum viciorum.

De primo, Bernardus,[[1]](#endnote-1) inuenisti plane /f. 103vb/ sapientiam, si prioris vitae peccata defleas, si desideria seculi paruipendas, si eternam patriam concupiscas. Inuenisti plane, si ista tibi sapiatum prout sunt.

De secundo, Gal. 5[:16]: *Spiritu ambulate, et desideria carnis non perficietis*. De tercio.[[2]](#endnote-2)

1. Bernard, *Sermones de diversis* 15.4 (PL 183:578): Invenisti plane sapientiam, si prioris vitae peccata defleas, si hujus saeculi desiderabilia parvipendas, si aeternam beatitudinem toto desiderio concupiscas. Invenisti sapientiam, si tibi horum singula sapiunt prout sunt. [↑](#endnote-ref-1)
2. This third item probably refers to the immediately following chapter [332] *Sapiencia*. [↑](#endnote-ref-2)